"C’est la vie“. Până cel puțin pe 15 iunie, nu poți intra în Franța.
Franța va ţine în continuare graniţele închise până cel puţin pe 15 iunie. Din 11 mai, în Franța se vor ridica măsurile de izolare. Aproape 85% dintre cele 50.000 de şcoli din Franţa se vor deschide săptămâna viitoare.
Cu toate că din 11 mai măsurile din Franța se vor relaxa, iar școlile vor fi deschise, granițele rămân tot închise. Dacă vrei să ajungi în Franța, trebuie să mai ai răbdare până cel puțin pe 15 iunie. Ministrul de Interne, Christophe Castaner, crede că "trebuie să menţină această protecţie în loc și asta nu se va schimba curând“. Franţa va relaxa restricţiile din 11 mai, dar unele interdicţii vor rămâne în zonele în care încă sunt focare de infecţie, inclusiv în regiunea Paris. Totuși, de la ministrul francez al Educaţiei afli că "80%-85% dintre cele 50.000 de şcoli din Franţa se vor deschide săptămâna viitoare“.Din 11 mai, vei fi liber, ca cetățean francez, să circuli pe o distanţă de cel mult 100 de kilometri de regiunea în care ai domiciliul. Toate centrele comerciale se redeschid pe 11 mai, dar restaurantele, barurile şi cafenelele rămân deocamdată închise.Sursă foto: Profimedia.